Lechaeum
Lechaeum (Graece Λέχαιον) erat alter antiquae Corinthiorum civitatis portus, in sinu Corinthio situs. Ad commercium cum Italia in primis destinatus, longis muris duodecim stadiorum (circiter 2,2 km) medio quinto saeculo a.C.n. aedificatis et viam tuentibus cum urbe coniungebatur. Non procul angustiae isthmi (diolkos dictae) iacebant, ubi naves per terram e mari Aegeo trahebant atque vice versa e sinu Corinthio ad mare Aegeum. Hodie nihil nisi parvus vicus exstat. Alter portus Corinthiis erat ad mare Aegeum ː Cenchreae.